SANKLEMENTE KALIFORNIJA, ASV
DIENA PIRMS FINĀLA
MĒS PAR DŽEKU
LOVERTRESTLSA, KALIFORNIJA
Gatava?
TATJANA VESTONE-VEBA 3. RANGĀ
- Gatava finālam. Fināls, otrā kārta. - Fināls. Otrā kārta.
Mēs nākam.
Šogad jūtos sajūsmināta, ka esmu daļa no tā.
Manuprāt, arī tava sērfošana ir daudz labāka.
Zinu. Arī man tā šķiet. Negribēju to teikt.
Bet man ir sajūta, ka es sērfoju daudz labāk.
SANKLEMENTE
ITALO FERREIRA 4. RANGĀ
Pērn es sacentos kā otrais rangā,
bet šodien startēšu kā ceturtais.
Tātad man līdz finālam ir tāls ceļš.
Bet es zinu, ka esmu labi sagatavojies.
Pag, kas piebrauca?
- Piebrauca Kanoa? - Kanoa.
Esmu preses konferencē.
KANOA IGARAŠI 5. RANGĀ
Pret mani pavērstas kādas 15 kameras.
Zinu, ka man ir lemts iegūt pasaules čempiona titulu. Vairākkārt.
DŽEKS ROBINSONS 2. RANGĀ
Cīņa par čempiona titulu
ir cīņa par augstāko vietu. Prāts ir neierobežots.
Tas ir galējais mērķis gada beigās.
STEFANIJA GILMORA 5. RANGĀ
- Sveiki! - Labrīt.
Ak dievs! Šis fināls būs superīgs.
Šogad startēšana finālā
šķiet citāda. Esot pirmajā vietā...
FILIPE TOLEDO 1. RANGĀ
...jūtos pašpārliecināts,
bet es ar šiem puišiem cīnos par pasaules čempiona titulu.
- Vēl viena iespēja. - Jā, zinu. Vēl viena izdevība.
Vai pagājušā gada dēļ jūti papildu stresu?
Biji tik tuvu!
Vispār nē. Man ir sajūta, ka esmu labākā pozīcijā.
Es jūtos ļoti pacilāts un laimīgs.
Es vienkārši ceru uzvarēt un ierakstīt tur savu vārdu.
Čempiona tituls
patiešām apliecina, ka sportists ir sērfošanas ikona un leģenda.
Sērfošanā tā ir svarīgākā balva.
Labākā, ko iegūt.
Pasaules čempiona titulu neviens nevar atņemt.
Sportists ar to ieiet vēsturē.
Tā ir mūsu sporta veida virsotne. Šis tituls padara nemirstīgu.
ČEMPIONI
Laipni lūgti
2022. gada Rip Curl PSL fināla oficiālajā preses konferencē.
Un šogad atkal startēs mūsu septiņkārtējā pasaules čempione Stefanija Gilmora,
kas cer uzstādīt rekordu, iegūstot astoto titulu.
Jā, es tiešām gribētu iegūt astoto titulu un esmu to gribējusi vienmēr.
Tāpēc, jā, darīšu, ko varēšu, bet Karisa dzenas pēc sestā...
KARISA MORA 1. RANGĀ
...kas ir tik tuvu septītajam, un tas ir baisi,
bet ceļš būs garš.
Tad jau redzēsim.
Esmu finālā. Esmu piektajā vietā.
Daru visu iespējamo, lai saglabātu vispareizāko attieksmi
un būtu motivēta.
Bet tas nekādā ziņā nebūs viegli,
jo esmu piektajā vietā un sāku no apakšas.
Tātad ir pieci sērfotāji.
Pirmajā mačā sacentīsies rangā piektais un ceturtais.
4. HENESIJA 5. GILMORA
Uzvarētājs sacentīsies ar trešo.
3. VESTONE-VEBA
Nākamais uzvarētājs - ar otro.
2. DEFEJA
Un tad ir trīs braucienu mačs...
1. MORA
...ar rangā pirmo, lai noskaidrotu čempionu.
PASAULES ČEMPIONS
Manuprāt, tā ir milzu priekšrocība - iekļūt finālā ar dzelteno krekliņu.
Ir daudz vieglāk, ja jāuzvar tikai divos braucienos...
MIKS FENINGS 3X PASAULES ČEMPIONS
...nevis trīs, četros vai piecos.
To sportistu izredzes, kuri finālā startē...
ROZIJA HODŽA BIJUSĪ SĒRFOTĀJA
...no ceturtās un piektās pozīcijas,
tiek vērtētas kā niecīgas.
Jo zemāka sākuma pozīcija, jo mazāk izredžu finālā uzvarēt.
Diezgan labas brokastis.
- Vēlbrokastis, pusdienas. Kas šīs ir? - Vēlbrokastis.
Šis gads bija neticami garš un tiešām sarežģīts un grūts.
Sākumā saslimu ar kovidu. Netiku uz Paipu.
Knapi izturēju atsijāšanu.
Un tad sezonas otrajā pusē es beidzot sāku gūt panākumus.
Man ir sajūta, ka pagājušais gads bija diezgan līdzīgs.
Un tad, kad ierados uz finālu, laikam nebiju pietiekami sagatavojusies.
Pagājušogad es visu uztvēru ne tik nopietni.
HARIJS HENDERSONS STEFANIJAS DRAUGS
Šoreiz esmu strādājusi daudz...
intensīvāk, un tas ir lieliski.
Zvēru, ka pagājušogad es domāju to pašu.
Un tad pirmajā braucienā es vienkārši salūzu.
Šoks. Tik briesmīga sajūta.
Tevi sakāva Džoana.
Ne vienmēr var gūt to, ko gribi
Jā.
Šogad mana apņemšanās ir daudz skaidrāka.
Es gribu uzvarēt.
Man tiešām sev ir jāatgādina, ka tas ir iespējams.
Es varu to sasniegt.
Esmu sporta fanātiķis.
Viss uzstādījums vairāk atgādina videospēli, nevis sportu.
Sieviešu konkurencē fiziskajā ziņā tā tiešām izskatās.
Karisa ir tas lie...
- galvenais lielais, sliktais boss. - Lielais, sliktais boss.
Esmu par sevi pārliecināta. Pēdējās nedēļās esmu smagi strādājusi,
lai būtu droša, ka mans ķermenis darbojas lieliski
un visas sistēmas strādā, kā nākas.
Laikam šajā karjeras brīdī
iegūt iespēju atkal cīnīties par pasaules čempiones titulu
šādā salikumā, šajā vilnī...
Nezinu, vai tāda iespēja būs vēlreiz.
Tāpēc ir jāiet uz visu banku.
Nevaru vien sagaidīt, kad ieraudzīšu pārējo meiteņu sejas,
kad tu sāksi rullēt uz augšu.
Viņas no bailēm kļūs stīvas.
Stefai ir tehnika.
Tu pārslēgsies uz vājprātīgu sacensību režīmu.
Viņa ir sacensties kāra maita.
ASV - KLUSAIS OKEĀNS
LOVERTRESTLSA
PSL FINĀLS
Tas brīdis beidzot ir klāt.
Rip Curl PSL fināls 2022.
Ir spēles diena. Šis ir mūsu sporta veida superkauss.
Likmes ir tik augstas.
Jūs skatāties uz čempioniem. Sapņiem.
Sveiki!
- Kā iet? Prieks tevi satikt. - Man ir tavs T krekls.
Labrīt!
Sērfošanas fani, ir laiks sākt līksmot!
PSL FINĀLS TIESNEŠI
Lēmumus pieņemiet ātri un stingri!
Izcils vērtējums par manevriem galotnē.
Lieciet viņiem papūlēties!
Mēs no sērfotājiem gaidām...
PRITAMO ĀRENTS GALVENAIS TIESNESIS
...jaunu sērfošanas līmeni,
sērfošanu, kas ir riskanta,
un vēl neredzētu sniegumu.
Stefa Gilmora atklāšanas mačā uzveic Brisu Henesiju.
Viņas cerības iegūt astoto titulu nezūd.
Tagad viņa otrajā mačā sacentīsies ar Tatjanu Vestoni-Vebu.
Tas tiešām norāda vietu, kur vari mesties augšā.
Tie trīs nav gluži jāsaista kopā.
Galvenais ir to nolasīt...
TOMS VITAKERS STEFANIJAS UN KANOAS TRENERIS
...un tad taisīt labāko pagriezienu,
kad rodas izdevība.
Šogad man izdevās kārtīgi piestrādāt pie diētas,
uztura, režīma.
Un tagad man līdzi ir mans lieliskais treneris Toms Vits.
Mēs daudz strādājām pie tā, lai izspēlētu, kāda šī diena varētu būt.
Izmēģinājām to atkal un atkal.
Esmu uzveikusi Brisu.
HENESIJA 4. RANGĀ
Lai veicas, Tomij!
Paldies, Brisa.
Tagad es sacentīšos ar Tatjanu.
Mums ir jābūt mežonīgām konkurentēm. Tā tas notiek.
Man ir jābūt nesaudzīgai.
SARAUJ, TATIJ!
Pašlaik pludmalē ir daudz Tatjanas atbalstītāju.
Šogad, esot trešajā vietā, man paveras brīnišķīga iespēja,
bet es zinu, ka ir jāstrādā vēl smagāk nekā līdz šim.
Tas, ko piedzīvoju pagājušogad,
man tiešām ir palīdzējis garīgi sagatavoties šiem finālmačiem.
Jā, es vienkārši startēšu. Spriedzi lai izjūt pārējās meitenes!
Es nekādu spriedzi nejūtu.
Jūtos ļoti, ļoti sajūsmināta un ar nepacietību gaidu šo izaicinājumu.
Tagad ir paisuma maksimums, ir bijušas tikai kādas trīs viļņu kopas.
- Jā. - Tātad vēsu prātu! Trīs viļņi.
Tev ir iespēja turpināt airēt un skatīties, līdz nāks tas, kuru gribi.
Tatjanai ir pašpārliecība, kas vajadzīga, lai kļūtu par čempioni.
Sarauj, Tatij!
Paldies.
Un viņa nebaidās sērfot tā, kā vēlas.
Viņu uzveikt būs ļoti grūti.
Ja man izdosies pārspēt Tatjanu, domāju, ka varēšu tikt līdz galam.
Stefa ir stila karaliene, un viņa ir velnišķīga konkurente.
Viņai ļoti patīk sacensties. Savā ziņā viņa ir līdzīga Kellijam.
Nekad īsti nevar zināt, ko viņi darīs.
Bet es tik un tā viņu uzvarēšu.
Ir daudz nesenu notikumu,
un uzdrošinos teikt, ka šķīst dzirksteles,
kad šīs abas dāmas sacenšas.
2. SIEVIEŠU MAČS VESTONE-VEBA (3.) PRET GILMORU (5.)
Sākam ar Stefu Gilmoru.
Mazliet atpaliek no sekcijas.
Līdzīgs sākums bija pērn, kad Stefa izvēlējās nepareizos viļņus.
- Velns! - Tas nekas.
Tatiju interesē kopas otrais vilnis.
No sievietēm Tatija ir vienīgā, kas priekšā tur labo kāju.
No apakšas uzbrauc augšā, asi pagriežas.
Vēl vienu.
DŽESIJS MENDESS TATJANAS VĪRS
Jau pašā sākumā Tatjana Vestone-Veba izvirzās priekšgalā.
Tas bija diži.
Tatjana Vestone-Veba skatās pa kreisi.
Sarauj, Tatij! Sarauj!
Tas ir labs vilnis.
Tatija sērfo pārliecinoši.
Prieks redzēt to svaigo skatījumu uz kreiso pusi.
Viņa burtiski uzbrūk.
Viņa septiņkārtējai pasaules čempionei nepiekāpjas ne par sprīdi.
Zinu, ka ir agrs rīts, bet man ir jāpārslēdzas uz enerģiskāku sniegumu.
Jāturpina. Jādod sev iespēja.
Gilmora sāk braukt.
Tiešām agresīvi manevri viļņa augšpusē.
Stefai Gilmorai tas būs līdz šim labākais vilnis šajā mačā.
Vēl ir tik daudz, ko es sērfošanā varētu sasniegt,
un es tiešām gribu pielikt vairāk pūļu radošajā aspektā.
Stefai vidēja izmēra vilnis.
Viņai vajag 7,88.
Tas ir diezgan daudz.
Neticami! Katru dienu ko tādu neredz.
Tas īsti nebija plānā.
8,3. Stefa Gilmora izraujas vadībā.
Ak dievs! Īsts cīnītājas režīms.
Zināmi rezultāti. Gilmora tiek tālāk.
Un brauciena beigās biedriska apskaušanās.
Bija sajūta, ka Visums man saka:
"Šodien tu vari izlemt, ko vēlies sasniegt.
Šis ir tas brīdis. Pieņem lēmumu!"
Un es to izdarīju. Es gribēju uzvarēt.
Pērn daudzi jautāja:
"Vai Stefas Gilmoras spēki ir iztērēti?"
Bet varbūt šī uzvara
liecina par septiņkārtējās pasaules čempiones karjeras atdzimšanu?
-Ārprāts! - Ej tu nost, trakā!
Idiote!
Neticami, cik tas sākums bija stulbs!
Tātad Stefa Gilmora būs tā, kas sacentīsies trešajā mačā.
Tatjana Vestone-Veba no sacensības izkrīt.
Gatavas, 1, 2, 3.
Es savā braucienā izdarīju visu, ko varēju,
un es ar sevi lepojos. Nedomāju, ka es pieļāvu kļūdas.
Uzskatu, ka es sērfoju ļoti labi. Tas nebija mans labākais gads,
bet es lepojos ar sevi, ka tiku galā ar kāpumiem un kritumiem
un spēju izdzīvot.
Rip Curl PSL fināla pirmais vīriešu mačs.
Italo pret Kanou. Tāda spriedze, tāda drāma!
Lai veicas, bet neuzveic brazīliešus!
Nu nezinu.
Kad dabū kreiso
un atgriezies, tev ir prioritāte.
Mana sezona nebija tāda, kā cerēju.
Visu gadu es uzvaras neguvu,
bet finālā man ir jāuzvar.
Mans pirmais pretinieks ir Kanoa,
un tas brauciens varētu izšķirt daudz ko.
Kanoa ir apņēmīgs sportists. Viņš ir talantīgs.
- Paldies. - Aiziet!
Šis ir svarīgs brīdis manā karjerā.
Iespēja iegūt pasaules čempiona titulu. Tas ir mūža sapnis.
Lai te nokļūtu, bija smagi jāstrādā, un tagad jāizdara maksimums.
Bet es uztraucos, ka varētu pievilt cilvēkus, kas par mani izsakās atzinīgi.
- Es tev ticu. - Jā.
- Jā? Jā. - Ticu visam, ko esam paveikuši.
- Izdari to, labi? - Jā.
Aplaudēsim - sākas pirmais vīriešu mačs!
Mums ir tikai 35 minūtes,
lai parādītu 110 % izcilu sniegumu.
Es to varu izdarīt.
Man ir iespēja kļūt par čempionu.
Redzēsim, cik labi varēšu nosērfot.
Sākam!
1. VĪRIEŠU MAČS FERREIRA (4.) PRET IGARAŠI (5.)
Kanoa sāk braukt pa savu pirmo vilni.
Palēciens, apgriežot astesgalu.
MISA UN KIANU IGARAŠI KANOAS MĀTE UN BRĀLIS
Spraigums ir acīmredzams.
Italo grasās nobeigt.
Dēlis atvienojas...
KALI MEDEIROSA ITALO DRAUDZENE
...kad Italo izpilda savu raksturīgo manevru.
Igaraši stilīgs sākums.
Skaists pirmais grieziens.
Kolapinto mazliet pietrūka, lai iekļūtu finālā.
GRIFINS KOLAPINTO 7. RANGĀ
Vēro notikumu attīstību.
Palielina ātrumu, lai varētu izpildīt šo manevru.
Mazliet paslīd. Taču viņš atguvās. Viņš to pabeidz.
Sarauj!
Te viņu pavada veiksme. Pašpārliecība ir augsta.
Savukārt Italo zina, ka viņam ir tiešām jāpacenšas.
Es domāju par to, ko man sevī mainīt,
kā pilnveidoties.
Ir jātic, ka jebkas ir iespējams.
Italo ir tas skatiens.
Atsperīgi uzlec gaisā, veic pilnu apgriezienu.
Un manevrs pabeigts.
Un piezemēšanās tik skaista, cik vien var būt.
Sasodīts, jā. Sarauj, Italo!
Italo - 8,17. Kanoa vairs nav vadībā.
Trīs, divi, viens.
Pirmajā mačā Igaraši zaudē Italo Ferreiram.
Tagad Kanoa pasaules rangā ir piektajā vietā.
Italo!
Pārējiem dalībniekiem jāuzmanās.
Vēl pieci.
Īstajā brīdī viņš varētu nonākt virsotnē.
Tas tiešām ir smagi, ja godīgi. Es ļoti pārdzīvoju.
Es biju smagi strādājis, saprotat?
- Man bija vēl tik daudz enerģijas. - Jā.
Šodien biju pareizi noskaņojies
un biju gatavs iet līdz galam.
Bet es daudz uzzināju par sevi un savu raksturu.
Kāda veida sportists esmu.
Redzēju personības šķautnes, ar kurām lepojos.
Es biju tik tuvu. Es zinu, ka varu dot vēl tik daudz.
Ar nepacietību gatavošos nākamajam gadam.
VAKARS PIRMS FINĀLA
Šeit, Trestlsā, Italo sāpēja kājas,
mazliet arī ceļgals.
Bet, ja viņš kaut ko ir apņēmies, viņš to dara.
Adrenalīna līmenis ir tik augsts, ka viņš savu ķermeni nejūt.
Viņam ir vienalga par sāpēm vai sajūtām.
Esmu pārguris.
Atbraucu no Brazīlijas un uzreiz ūdenī.
Sērfoju, sērfoju, sērfoju.
Sērfoju no rīta, sērfoju pusdienlaikā.
Sērfoju pēcpusdienā.
Vakar sērfoju visu pēcpusdienu.
Tu esi traks, vecīt.
Fināla piecniekā Italo ir, ko pierādīt.
Šis gads viņam nav bijis labs. Bija jācīnās par katru braucienu.
Bet viņam tomēr ir iespēja cīnīties un kļūt par pasaules čempionu.
Šogad bija daudz dīvainu braucienu.
Italo divreiz zaudēja Filipem.
Džekam un Italo bija tā problēma Bellsbīčā.
Italo ar nepacietību gaida, kad varēs viņiem atmaksāt.
Ko tiesneši grib redzēt Trestlsā?
Džeku Robinsonu.
Sacensības ar Džeku Bellsbīčā mani saskumdināja
un salauza man sirdi.
BELLSBĪČAS POSMS, 2022
Italo ir 6,7. Uzvar Džeks Robo.
Italo no sacensības izkrīt.
Velns parāvis!
Domāju, ka tajā brīdī viņš bija... Velns!
Tajā braucienā viņš nebija par mani labāks.
Viņš tajā brīdī bija favorīts.
Domāju, ka tiesneši grib redzēt iespaidīgus viļņus, iespaidīgus manevrus -
tev jāparāda kaut kas iespaidīgs.
Turēsim īkšķi, lai Italo būtu labi viļņi.
Es tā ceru.
Italo šis gads bija mazliet savāds.
Nekas nenotika pēc viņa prāta.
Bija daudz sūdzību par piešķirtajiem punktiem.
Nezinu, vai tajā reizē Džeks bija labākais vai ne.
Bet viņš tiešām ir drauds.
Domāju, ka šogad esmu ļoti audzis. Uzvarēju divos posmos.
Tāpēc, startējot finālā, jūtos ļoti labi.
Tagad es noskaņojos, atrodu motivāciju.
Domāju, ka no citiem puišiem mani atšķir tas,
ka ļoti smagos brīžos es spēju saglabāt pilnīgu mieru.
Atceries: ja zaudē koncentrēšanos,
aizver acis un savienojies no jauna!
Esmu pieaicinājis Leandru.
LEANDRU DORA DŽEKA TRENERIS
Viņam ir tāda kā aura. Spēks.
Es no viņa jūtu šo enerģiju.
Savienojies ar šo vietu,
elpojot brīvi.
Bet lēnām.
Kad sakoncentrējos, ir daudz labāk.
Tāpēc šeit es gribu būt īpaši koncentrējies.
Jā, tā ir tava enerģija
galvā, smadzenēs.
Ja izmantošu pret puišiem savas stiprās puses, es viņus uzveikšu.
Šogad ir laba iespēja uzvarēt.
RIP CURL PSL FINĀLS
Italo! Italo!
ĪTANS JŪINGS 3. RANGĀ
Otrajā mačā Italo Ferreira uzveic Ītanu Jūingu.
Iespaidīgs sniegums.
Nu būs ļoti jautri.
Trešajā mačā sacentīsies Džeks Robinsons un Italo Ferreira.
Būs aizraujoši!
Domāju, ka redzēsim šķīstam dzirksteles.
Es ļoti gribu sacensties ar Džeku.
Es visu savu enerģiju
ielikšu tajā braucienā,
jo ļoti gribu atmaksāt
par to, kas notika Bellsā.
Kad uzvarēju Italo, tas bija parasts brauciens.
Viņš no tā uztaisīja traci.
Domāju, ka viņš grib atspēlēties.
Esmu uz viņu dusmīgs,
un tagad man ir iespēja atriebties par visu, kas šogad notika.
2019. gada pasaules čempions Italo Ferreira!
Zilajā krekliņā otrais pasaules rangā - Džeks Robinsons!
Visa dzīve ir bijis ceļš uz šo.
Man ir iespēja uzvarēt, un tas būtu skaists brīdis.
Kad esam viens pret vienu,
es varu viņam parādīt, kāds patiesībā esmu.
3. VĪRIEŠU MAČS
ROBINSONS (2.) PRET FERREIRU (4.)
Sākas trešais mačs.
- Aiziet! - Italo kļūst arvien pārliecinošāks.
Viņš vienkārši zina, kas jādara, un kaut kā viņam izdodas noturēties.
Un vēl uzņem ātrumu pirms finiša.
Kad sacenšos, es negribu palikt 2. vai 3. vietā.
Esmu noskaņojies, ka iešu līdz finālam,
ka, jo vairāk sērfošu, jo pārliecinātāks būšu.
Džekam Robinsonam tagad nebūs viegli.
Viņš grib atbildēt.
METS BEMROZS DŽEKA MENEDŽERIS
Aiziet! Brauc augšā!
Skaists pagrieziens.
Viņam vajag, lai šo ieskaita.
Palecas, apgriežas...
bet rotāciju nepabeidz.
Spriedzes ietekme.
Šis ir pavisam cits spriedzes līmenis. Tā tiešām ir.
Aiziet! Atveries!
Džeks Robinsons izpilda lielu, tīru, stilīgu griezienu,
lai sāktu gūt punktus.
Sarauj!
Nu jau viņš atkal izskatās pēc otra labākā sērfotāja pasaulē,
kad cenšas sevi glābt.
Spēcīgs nobrauciens, sāk finišēt.
Bet Italo ir atpakaļ.
Viņš brauks atkal.
Italo apgriežas augstu gaisā.
Sākuma sekciju izbrauc ar milzu jaudu.
Un viņš droši vien dzirdēja, kā skatītāji uzmundrināja Džeku,
jo viņa atbilde bija laba.
Kas par finišu!
Paraksta čeku.
Trešā mača uzvarētājs ir Italo.
Apbrīnojams brauciena nobeigums.
Vēl viens.
Un šodien viņš varēs cīnīties ar Filipi Toledo par otro čempiona titulu.
Neticami.
Aiziet! Tagad vēl tikai Filipe.
Redzējāt?
Ļoti sarūgtināts.
Ja neesi sarūgtināts, tātad tev vienalga.
Jā, tas ir ļoti nomācoši.
Bet es esmu tik jauns. Kā ir, tā ir.
Tas viss man bija kas jauns. Nākamajā reizē es daudz ko mainīšu.
Es mācos. Tā ir pieredze.
Tas nāk ar pieredzi.
Malacis, man liels prieks.
- Nākamgad atgriezīsimies. - Jā.
- Paldies, ka te esi. - Protams.
Džeks ir ļoti apņēmīgs.
Man šķiet, ka neesmu redzējis nevienu, kurš tā strādātu ar sevi.
Ir sajūta, ka viņš savu sērfošanu ir noslīpējis līdz pilnībai.
Viņš tiešām ir kļuvis neatkarīgs. Un es ar viņu lepojos.
3. SIEVIEŠU MAČS
DEFEJA (2.) PRET GILMORU (5.)
Stefas Gilmoras pretiniece trešajā mačā
būs Džoana Defeja.
DEFEJA 2. RANGĀ
Šis mačs ir pagājušā gada fināla pirmā brauciena revanša mačs.
Tu aplauzīsies, ja atkal sāksi drudžaini un tad centīsies zaudēto atgūt.
Pamēģināsim izdarīt otrādi!
Pirmās desmit minūtes esi mierīga un sāc ar pārliecību!
GILMORA
Pērn visu braucienu biju panikā, un tad tas beidzās. Domāju: "Eu, stulbi."
Bet ir jāpielāgojas. Jāmaina pieeja.
Šis laikam ir mans 14. gads turnīrā, bet es vēl domāju, vai mest mieru.
Un es domāju, cik daudz vēl ir iespēju pilnveidoties.
Tā tiešām ir galvenā sajūta. Tieši tā man liek atgriezties.
Man jāpilnveidojas. Man jākļūst labākai.
Tu esi izcila. Turpini ticēt!
- Man patīk. Ļoti patīk. Jā? - Jā.
Vienkārši uzvari!
Atrodi ritmu!
Tehnika pār nogurumu, ja?
Tas nebūs grūti. Nemaz.
Izdari to, čempiņ! Ja?
Atriebība vienmēr ir lieliska motivācija.
Džoana būs sīksta, bet es varu viņu uzveikt.
Trešais mačs, un kas par salikumu!
Man bija jāsāk no pašas apakšas, lai nokļūtu tur, kur esmu tagad.
Un man ir pilnīgi vienalga, ko kāds domā.
Es darīšu tā, kā gribu.
Stefanija Gilmora.
Viņai ir bijis lēns sākums.
Trešajā mačā viņa neko tādu negrib.
Viss sāk notikt.
Palielina jaudu, un viņa zina, ka tas jādara.
Paskatieties uz rezultātu - 8,83.
Tagad Džoanai Defejai būs krietni jāpastrādā.
Paskatieties! Iespaidīgi.
Būs daudz punktu.
Tieši tā.
Lielisks rezultāts - Stefai Gilmorai vairāk nekā 16 punktu.
Džoana Defeja šogad čempionāta turnīrā finišēs trešā.
Tikmēr Stefanija Gilmora, ļaužu aplausiem skanot, peld uz pludmali.
Izcils septiņkārtējās pasaules čempiones sniegums.
Viņa sacentīsies par titulu ar Karisu Moru.
Tagad tu to jūti.
Domāju, ka profesionālā sērfošana viņu vairs nesajūsmina.
Man šķiet - viņa jau gadiem ir izdegusi.
Skaisti. Skaisti. Un viņi to atalgoja.
Bet nu Stefanija uzveic konkurentes kā satrakots vērsis.
Ļoti iespējams, ka Stefai ir atvērušās kaut kādas slūžas.
Doma, ka no ceturtās vai piektās vietas
varētu aizsērfot līdz galam,
ir vienkārši doma. Tā ir ideja.
Neviens to vēl nav izdarījis.
Ja Stefa spēs to īstenot, domāju, ka tas būs neticami vēsturiski.
Pērn finālā uzvarēja abi sērfotāji, kas rangā bija pirmie.
Taču vīriešu pusē
Filipe noskatās, kā Italo uzveic pārējos finālistus.
Tas ir nedaudz biedējoši.
Ja Filipem pajautātu, ko viņš juta,
viņš, bez šaubām, teiktu, ka uztraukumu un savā ziņā arī bailes.
FINĀLA RĪTS
Darbini gūžas muskuļus, kvadricepsus! Izmanto elpu! Maiņa.
Pagājušajā gadā es finālā izliku sevi visu,
bet finišēju otrais.
Es biju tik tuvu, saprotat?
Ar vienu kāju es jau biju tur,
un tad pēkšņi - nekā.
Es negribu, lai tas atkārtojas.
Sakārto plecu! Tieši tā. Līdz galam.
Negribu būt labākais sērfotājs, kas nav ieguvis čempiona titulu.
Tieši tā. Izmanto elpu!
Galvenais ir iegūt čempiona titulu.
Sagatavojies!
Kas ir citādi?
Šogad es mazliet labāk kontrolēju jūtas.
- Jā. - Aiziet!
Stabilizē roku! Nebija koordinācijas.
Aiziet!
Izdari labāk!
Stiprāk!
Šis noteikti ir mans labākais gads turnīrā.
Iespējams, labākais gads karjerā.
- Labāk! - Nofiksēju.
Jā, šeit. Tu pievilki.
Tagad skaidrs.
- Kas? - Viņš aizlido.
Dzeltenais krekliņš, pirmā vieta,
iekļūšana finālā - ir sajūta, ka man ir priekšrocība.
Ir sajūta, ka šis ir labs gads, lai iegūtu titulu.
Tieši tā. Darbini pēdas!
Divi. Aiziet!
Aiziet!
Filipem jau ir bijis dzeltenais krekliņš,
bet viņš to nav pārvērtis par pasaules čempiona titulu.
Kāpēc tā? Manuprāt, būtībā tāpēc,
ka kritiskos brīžos viņam trūkst pašpārliecības.
Taču ir sajūta, ka šogad viņa prāts ir daudz stabilāks.
Un viņš ir neticami labā formā.
Tiešām ir sajūta, ka titulu iegūs Filipe Toledo un citiem nav izredžu.
Viss.
VĪRIEŠU FINĀLMAČS
TOLEDO (1.) PRET FERREIRU (4.)
Profesionālās sērfošanas svarīgākā diena turpinās.
Šodien divu brazīliešu mačā tiks noskaidrots pasaules čempions.
Vēsturisks brīdis profesionālajā sērfošanā.
Sarauj, Filipe!
Sacensību dienā,
protams, ir ļoti daudz jūtu.
Ir daudz notikumu, ir liela spriedze, daudz cilvēku.
Noteikti ir satraukums. Visas šīs emocijas savaldīt ir grūti.
Gatavojoties tik svarīgai dienai,
ir tik daudz lietu, kas var jaukt prātu.
Visi zina, ka viņš ir favorīts.
Ja nu man nesanāks?
Ja nu es šo titulu nekad neiegūšu?
Ja nu, ja nu?
Italo!
Italo ir ievērojami pakāpies no ceturtās vietas līdz šai pozīcijai
un tagad cīnīsies par otru titulu.
Visu dienu viņš ir gājis uz šo brīdi.
Iespēja otrreiz uzvarēt čempionātā
dzen mani uz priekšu
gan fiziski, gan garīgi -
uzvarēt, uzvarēt, uzvarēt.
Zināju, ka ikviens no tiem četriem puišiem
būtu ļoti, ļoti spēcīgs pretinieks.
Bet zinu - ja nu kāds var tikt līdz uzvarai, tad tas ir Italo.
Mēs gribam viens otru pārspēt, tāpēc būs kārtīga cīņa.
Dievs ir ar tevi. Izdari to, labi?
Aiziet! Turi acis vaļā!
Italo Ferreira!
Kūsā tā, it kā viņā būtu iemests Mentos
un viņš tūlīt sprāgs.
Numur 77 - Filipe Toledo!
Filipe izskatās mierīgs un apmierināts.
Grūtākais brauciens ir pašam pret sevi.
Ja uzvaru braucienā pret sevi, domāju, ka varu izdarīt visu, ko vēlos.
Ar dievpalīgu! Izvēlies savus viļņus! Ja?
Filipe! Filipe! Filipe!
Ierodas Filipe, būs nepatikšanas!
FINĀLMAČS 1. NO 3
Filipe Toledo.
Gatavs pirmajam manevram.
Straujš apgrieziens galotnē.
Pilnīga kontrole!
Pabeidz manevru un finišē.
Svētā Marija, man ir zosāda.
Filipem nav jāiesildās.
Viņš ir formā.
Viņa pašpārliecība pirmajā izbraucienā -
tas ir paziņojums.
Atpakaļ pie Filipes.
Pirmais pagrieziens - dinamisks.
Toledo izskatās ideāli.
Un viņš noslīd.
Pirmā kļūda. Iespējams, sāpīga.
Viņš dabūja belzienu.
Spriedze ir liela. Italo jau ir pasaules čempiona tituls.
Tas rada to tauriņu sajūtu vēderā.
Bet man ir liela ticība, un tas dod lielāku pārliecību.
Italo Ferreira ir uz viļņa.
Neticama mugurpuses griezienu sērija.
Sarauj!
Italo uz spēles ir licis visu.
6,97. Nepietiek, lai izvirzītos vadībā, un viņš tam nespēj noticēt.
Slava tam Kungam!
Finālmača pirmā brauciena uzvarētājs - Filipe Toledo.
Rezultāti bija neticami līdzīgi.
Tagad Filipem vajag vēl vienu uzvaru, lai kļūtu par pasaules čempionu.
Filipe pēc šī titula ir dzinies ilgi.
RIKARDO TOLEDO FILIPES TĒVS
Es jūtu uz viņa pleciem smagumu.
Koncentrējies uz to, kāpēc te esi. Uz to, pie kā visu gadu strādāji.
Uz to, ko man bērnībā pateici pludmalē. Atceries?
Tu ieskatījies man acīs un teici: "Gribu kļūt par pasaules čempionu."
Es zinu, cik smagi viņš tādēļ ir strādājis.
No cik daudz kā ir atteicies, lai turētos pie sava sapņa.
Viņš joprojām par to cīnās katru dienu, katru gadu.
Viņš nekad nepadodas. Es par to ļoti lepojos.
FINĀLMAČS 2. NO 3
Sarauj!
Finālmača otrajā braucienā
Italo ir obligāti jāuzvar.
Bet varbūt šī būs Toledo diena?
Filipem Toledo agresīvs starts.
Ļoti enerģiski priekšpuses griezieni.
Tagad Italo.
Viņš nedrīkst zaudēt.
Aiziet!
Italo Ferreira patiešām ir progresējis
kopš atkopšanās no traumas.
Filipe uzsācis kustību. Tīri.
Paskatieties, cik ātri viņš veic pagriezienus. Neticami.
Viņš tiešām ir ātrākais sērfotājs, ko esmu redzējis.
Pabeidz nevainojami.
Viņš ar lepnumu skatās uz pludmali.
Ar to uzrāvienu, kas man ir,
es jūtos ļoti pašpārliecināts. Esmu gatavs jebkam.
Atcerieties: ja finālmača otrajā braucienā uzvar Toledo, viss ir galā.
Bet rezultāti ir neticami līdzīgi. Italo vajag 7,18 punktus.
Italo nevajag pārāk daudz, lai šajā braucienā uzvarētu.
Italo dodas pa kreisi.
Aiziet!
Viņš sagatavojas.
Viņš izbrauc bez problēmām.
Supertraki!
Vēl viens atmuguriskais grieziens pirms finiša.
- 8,60, un viņš ir vadībā. - Ak kungs!
Laikam ejot uz beigām,
izskatās, ka Italo būs panācis trešo un izšķirošo braucienu.
Acumirkli! Tur brauc Filipe.
Tiešām skaists grieziens.
Šķiet, viņš ir iegājis plūsmā
- un visu kontrolē. - Jā.
Viņš vienkārši lido cauri.
Varētu būt viss. Varētu būt Filipes brīdis.
Filipem ir labāki griezieni.
TIESNEŠU TELPA
Laiks pieņemt lēmumu.
Paziņoti Filipes Toledo punkti.
8,67.
Jā!
Šis ir Filipes Toledo gads. Viņš ir 2022. gada pasaules čempions.
Absolūti satriecoši.
Viņš tik daudz reižu ir bijis tik tuvu. Šī ir viņa diena.
Šosezon Filipe tiešām atšķīrās no pārējiem sportistiem.
Viņš to tiešām bija pelnījis - par visu, ko šogad bija darījis.
Šogad Italo izdarīja visu, ko varēja, lai atgrieztos.
Taču tā bija Filipes diena.
Pašlaik, manuprāt, Filipe ir labākais sērfotājs pasaulē.
Es viņu ļoti cienu, man patīk viņa sērfošana.
Tas, ka Filipe ieguva titulu,
manuprāt, pierāda, ka labākie sērfotāji sacensībās uzvar.
Sajūta noteikti ir īpaša.
Pēc visiem upuriem, visiem brīžiem, kad es nevarēju būt kopā ar bērniem,
redzēt prieku savu vecāku sejā
un bērnu sejā, un sievas un brāļa sejā -
beigās viss bija tā vērts.
Izšķirošā cīņa par titulu. Divas visu laiku labākās.
Karisa Mora un Stefanija Gilmora.
Ir milzīga priekšrocība fināla dienā startēt kā rangā pirmajai,
jo nav jānosērfo, iespējams, seši braucieni.
Ir jānosērfo tikai, augstākais, trīs.
Tātad, ja redzi kādu ar...
MIČS ROSS KARISAS TRENERIS
- Jāņem. Jā. - Jā.
Pārbraukt šogad mājās ar čempiones titulu būtu lieliski.
Esmu ļoti apmierināta, bet es tiešām to gribu.
- Karisa vēl nav sērfojusi. - Viņai būs svaigi spēki.
Bet Stefa jutīs nelielu nogurumu.
Karisa ir tik spēcīga, tik atlētiska.
Viņa ir pēdējais posms, ko uzveikt ir visgrūtāk.
Ir grūti, jo gribu, lai sapņi piepildās, un gribu, lai tas notiek.
Bet es arī domāju: "Nezinu, vai esmu tik stipra kā Karisa."
Neesmu vēl domājis, ko viņai nozīmētu iegūt astoto titulu.
Tas būtu kas nebijis.
Viņa kļūtu par visu laiku izcilāko sērfotāju sievieti.
Mēs to varam izdarīt. Tas nebūtu viegli,
bet patiesībā mums ir tiešām laba iespēja.
SIEVIEŠU FINĀLMAČS
MORA (1.) PRET GILMORU (5.)
Finālmača pirmais brauciens no trim.
Karisa grib iegūt sesto titulu.
FINĀLMAČS 1. NO 3
Stefa grib pārspēt rekordu un iegūt astoto.
Karisa vienmēr spiežas tuvāk galotnei,
lai tiktu pie brauciena pirmā viļņa.
Man nepatīk netīra spēle, bet es nodomāju:
"Redzēsim, vai varu tikt priekšā.
Gribu būt iekšpusē."
Austrāliete Stefa Gilmora.
Tie pirmie divi griezieni bija tik glīti.
8,33. Cik lieliski sākts brauciens!
Karisa Mora sāk braukt.
Spura pār galotni.
Havajiete ir uz dēļa.
Viņa joprojām cenšas ieskrieties.
Viņai vajag vēl vienu.
Pašreizējā pasaules čempione cenšas uzņemt ātrumu.
Liels pagrieziens.
Karisai ir jāsaglabā tā mierīgā attieksme
un niknums jāpataupa vilnim.
Stefa atkal uz viļņa.
Tā ir divu visu laiku labāko sērfotāju nepārtraukta cīkstēšanās.
Tas bija labi.
Stefa Gilmora pirmajā braucienā tikko ir uzveikusi Karisu Moru.
Es joprojām esmu iekšā. Es joprojām piedalos.
Es joprojām uzņemu ātrumu.
Ar katru braucienu es kļuvu mazliet labāka, mazliet spēcīgāka.
Enerģija pieauga, un es skaidri zinu: Karisa to juta.
Es jūtos kā ieskrējies vilciens.
Vilciens tuvojas, un tas nebremzēs.
Finālmača otrais brauciens.
FINĀLMAČS 2. NO 3
Vēl viena uzvara, un Stefanija Gilmora ieies vēsturē.
Sākas. Stefa ir uz dēļa un brauc.
Viņa ir nospiedusi gaili.
Man patīk. Man patīk.
Sarauj, Stefa!
Karisa Mora grasās atbildēt.
Karisa veiks pagriezienu Stefas acu priekšā. Teicami.
Viņu pat mazliet apšļaksta.
Karisai noteikti ir jāuzvar.
Dzeltenajai nav nozīmīgu pagriezienu nozīmīgā sekcijā,
bet vilni izsērfo lieliski.
Preses konferencē pirmiedzīvotāju kopiena skandēja dziesmu.
Un es sāku to klusībā dungot. Atkal un atkal.
Un, jā, tas man izveidoja prātā vietu, kas bija neaizskarama.
Tagad brauc Stefa Gilmora.
Sarauj, Stefanij!
- Metas iekšā ar stilu. - Jauki.
Stefa tiešām izskatās nevainojami.
Ko?
Tāda veida gājienu negaidīju.
Stefanija Gilmora saņem 7,23 punktus.
Esam liecinieki jaunam rekordam
sērfošanas vēsturē.
Es vienmēr esmu teikusi, ka gribu iegūt astoto titulu,
bet tad kaut kā no tā izvairījos.
Tas ir dabiski - cilvēki tā dara, kad baidās no neveiksmes.
Mēs it kā samazinām savas cerības.
Taču līdz pat brīdim, kad uzvarēju, es neapjautu, cik tas man ir svarīgi.
Cīnoties par astoto titulu, es tiešām domāju,
ka manas alkas kļūt par "visu laiku labāko" ir apdzisušas.
Bet, kad tas notika,
pēc tam, kad biju tik ļoti nopūlējusies, lai to iegūtu,
man pēkšņi pielēca:
"Tieši to es gribēju izdarīt.
Tā es gribu justies sacensībā.
Tāpēc es gribēju astoņus pasaules čempiones titulus.
Šī ir visu laiku labākā sajūta."
Man ir sajūta, ka esmu atvērusi jaunu portālu,
un šajā karjeras brīdī tā ir patiešām mežonīga sajūta.
Man ir teikuši: "Viņa tevi noķers."
Un es: "Būtu forši." Es būtu starā, ja viņa dabūtu 11 vai 12.
KELLIJS SLEITERS 11X ČEMPIONS
Būtu forši, ja Stefa turpinātu un to paveiktu.
Astoņkārtējā pasaules čempione Stefanija Gilmora.
Un 2022. gada pasaules čempions Filipe Toledo.
Tie ir čempioni.
Man vienmēr ir bijis sapnis iegūt astoņus titulus -
kopš 12 gadu vecuma,
kad nolēmu, ka gribu kļūt par labāko sērfotāju pasaulē.
Esmu laimīga, ka man bija tāda iespēja, un te nu mēs esam. Viss ir iespējams.
Vēl es gribu pateikt: Filipe, tu esi visforšākais puisis.
Milzīgs gods būt uz šīs skatuves kopā ar tevi.
Tie, kas cenšas piepildīt savus sapņus, ziniet: tas atmaksājas.
Tas ir grūti.
Daudz kāpumu un kritumu. Daudz sliktu domu.
Bet mēs to izdarījām.
Visa gada garumā bija daudz brīžu,
kas man bija pārbaudījums garīgi un pārbaudījums manai izturībai.
Un spēt iziet tam visam cauri un beigās uzvarēt -
labākais gads manā karjerā.
Un fināla diena, iespējams, bija labākā diena manā mūžā.
Tulkojusi Aija Apse